དེ་བཞིན་གང་གི་རྟོག་བརྗོད་མཐའ་ཡས་རྒྱ་མཚོ་ལྟ་བུ་ལ་བློ་གྲོས་ཀྱི་རྩལ་ཤུགས་ཤིན་ཏུ་དབུལ་ཞིང་ཕོངས་པ་བདག་ལྟ་བུས་བརྗོད་པར་མི་ནུས་མོད།འོན་ཏང་རིང་ནས་དགེ་བའི་ཚོགས་བསགས་ཀྱི་མཐུ་དང་།དཔལ་ལྡན་བླ་མ་དམ་པ་གང་གིས་རྗེས་སུ་བཟུང་བའི་བཀའ་དྲིན་ཟབ་མོ་རྣམས་སྙིང་ལ་བསམ་བཞིན།གང་གི་གསང་གསུམ་བསམ་མི་ཁྱབ་པའི་ཆ་ཤས་ཙམ་ཞིག་བཀའ་དྲིན་རྗེས་དྲན་གྱི་ཚུལ་དུ་བྱས་པ་འདི་ཡང་སྨན་རིའི་དགེ་མིང་བ་མར་ནང་ཚང་ཁྲི་གཡུང་དྲུང་དུ་འབོད་པ་དེས་ཡུལ་ཆེན་མ་ཧཱ་བྷ་ར་ཏའི་བྱང་ཕྱོགས་ན་བརྗིད་པ་༸དཔལ་གཤེན་བསྟན་སྨན་རིའི་གླིང་དུ་འབྱུང་ལྡན་སུམ་བརྒྱ་དང་གཅིག་བོད་རབ་བྱུང་བཅུ་བདུན་པའི་ས་ཕོ་ཁྱི་ཡི་ལོ་༢༠༡༨།༠༨།༢༨སྟོན་ཟླ་དང་པོ་གྲོ་བཞིན་ཟླ་བའི་དམར་ཕྱོགས་བཟང་བ་དང་པོར་སྐུ་གདུང་རིན་པོ་ཆེ་ཞུགས་འབུལ་གྱི་དུས་ཚེས་ཁྱད་པར་ཅན་ལ་མཇུག་གྲུབ་པར་བགྱིས་ཁུལ་ཙམ་འདིས་ཀྱང་རིས་མེད་ཀྱི་སྐྱེ་འགྲོ་སྲོག་གིས་བསྡུས་པ་ཀུན་ལ་སྐྱེས་ཆེན་དམ་པ་གང་གི་ཐུགས་རྗེའི་ལྕགས་ཀྱུས་ཉེར་བར་བཟུང་ཏེ་ཚེ་རབས་ཀུན་ཏུ་བླ་མས་རྗེས་སུ་འཛིན་པ་དང་ཐར་བ་བདེ་ཆེན་གྱི་དཔལ་ལ་འགོད་ཅིང་ཕན་བདེའི་དགའ་སྟོན་གྱི་སྣང་བ་ཟད་མེད་དུ་འཕེལ་བའི་རྒྱུར་གྱུར་ཅིག།མུ་ཙུག་སྨར་རོ།།།།